

ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 กุมภาพันธ์ 2๕67

เรื่อง การขับเคลื่อนกิจกรรมอาสาสมัครท้องถิ่นรักษ์โลก (อถล.) ประจำปี พ.ศ. 2567

เรียน ผู้ว่าราชการจังหวัด ทุกจังหวัด

อ้างถึง 1. ระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ. 2561

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 2966 ลงวันที่ 28 ธันวาคม 2560

 3. หนังสือกรมส่งเสริมการปกครองท้องถิ่น ที่ มท 0820.2/ว 1106 ลงวันที่ 19 เมษายน 2565

 4. หนังสือกระทรวงมหาดไทย ที่ มท 0820.2/ว 2010 ลงวันที่ 31 มกราคม 2566

 5. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 5153 ลงวันที่ 12 ธันวาคม 2566

สิ่งที่ส่งมาด้วย 1. แบบรายงาน อถล. 1 จำนวน 1 ฉบับ

 2. แบบรายงาน อถล. 2 จำนวน 1 ฉบับ

 3. แบบรายงาน อถล. 3 จำนวน 1 ฉบับ

 ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ. 2561 ได้กำหนด
แนวทางการรวมกลุ่มของอาสาสมัครท้องถิ่นรักษ์โลก ซึ่งเป็นผู้ที่มีจิตอาสาในการช่วยเหลืองานเกี่ยวกับ
การจัดการสิ่งปฏิกูลและมูลฝอย การปกป้องและรักษาทรัพยากรธรรมชาติและสิ่งแวดล้อม โดยกรมส่งเสริม
การปกครองท้องถิ่น ได้แจ้งให้องค์กรปกครองส่วนท้องถิ่นประชาสัมพันธ์โครงการอาสาสมัครท้องถิ่นรักษ์โลกให้ประชาชนทราบ และรับสมัครอาสาสมัครท้องถิ่นรักษ์โลก อย่างน้อย 1 อาสาสมัครท้องถิ่นรักษ์โลก
ต่อ 1 ครัวเรือน เพื่อขับเคลื่อนการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติและสิ่งแวดล้อมในพื้นที่ พร้อมทั้งให้พิจารณาดำเนินการตามปฏิทินแนวทางการจัดกิจกรรมสำหรับอาสาสมัครท้องถิ่นรักษ์โลกซึ่งกำหนดเป็นรายไตรมาส เพื่อให้มีกิจกรรมอย่างต่อเนื่องตลอดทั้งปี ซึ่งจากการขับเคลื่อนกิจกรรมอาสาสมัครท้องถิ่นรักษ์โลก ในปี พ.ศ. 2566 ที่ผ่านมา ทำให้ปัจจุบันมีจำนวนสมาชิกอาสาสมัครท้องถิ่นรักษ์โลก จำนวน 13,772,362 คน นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อพัฒนาสงเสริม และยกระดับการประเมินประสิทธิภาพขององค์กรปกครองส่วนท้องถิ่น (Local Performance Assessment : LPA) ด้านการบริการสาธารณะ ตัวชี้วัดเรื่อง จำนวนโครงการ/กิจกรรมของกลุ่มอาสาสมัครท้องถิ่นรักษ์โลก (อถล.) เพื่อขับเคลื่อนการจัดการ
ขยะมูลฝอยให้มีประสิทธิภาพ ประกอบกับอาสาสมัครท้องถิ่นรักษ์โลกเป็นกลไกสำคัญในการทำงานเพื่อปกป้อง
และรักษาทรัพยากรธรรมชาติและสิ่งแวดล้อมในท้องถิ่นทุกด้าน ทั้งอากาศ น้ำ ดิน ป่าไม้ การจัดการมลพิษ
และทรัพยากรธรรมชาติ ก่อให้เกิดการทำงานบนหลักการจิตอาสา เสริมสร้างจิตสำนึก ความสามัคคี
และหวงแหนทรัพยากรธรรมชาติและสิ่งแวดล้อมในพื้นที่ของตนเอง และเพื่อให้การดำเนินการของอาสาสมัครท้องถิ่นรักษ์โลกบังเกิดผลเป็นรูปธรรม ขยายผลเป็นวงกว้าง และมีการจัดกิจกรรมในพื้นที่อย่างยั่งยืน จึงขอ
ความร่วมมือจังหวัด อำเภอ และองค์กรปกครองส่วนท้องถิ่นพิจารณาดำเนินการตามแนวทางขับเคลื่อนกิจกรรมอาสาสมัครท้องถิ่นรักษ์โลก ในปี พ.ศ. 2567 ดังนี้

/1. ให้จังหวัด...

 -2-

1. ให้จังหวัด อำเภอ ร่วมกับองค์กรปกครองส่วนท้องถิ่น ส่งเสริมและสนับสนุนในการจัดกิจกรรมสำหรับอาสาสมัครท้องถิ่นรักษ์โลกเกี่ยวกับการจัดการสิ่งปฏิกูลและมูลฝอย การปกป้องและรักษาทรัพยากรธรรมชาติและสิ่งแวดล้อมอย่างต่อเนื่อง เช่น การรักษาความสะอาด การจัดทำถังขยะเปียกลดโลกร้อน การกำจัดผักตบชวา การปลูกต้นไม้ การอนุรักษ์พันธุกรรมพืช การปลูกผักสวนครัว โดยใช้แนวทางตามปฏิทินการทำงานเป็นรายไตรมาส และรายงานผลการจัดกิจกรรม ดังนี้

1.1 ให้องค์กรปกครองส่วนท้องถิ่น สรุปผลการจัดกิจกรรมอาสาสมัครท้องถิ่นรักษ์โลก
ในพื้นที่ตามแบบรายงาน อถล. 1 สำหรับเป็นหลักฐานประกอบการประเมินประสิทธิภาพขององค์กรปกครอง
ส่วนท้องถิ่น (Local Performance Assessment : LPA)

1.2 ให้จังหวัดรวบรวมผลการจัดกิจกรรมภาพรวมตามแบบรายงาน อถล. 2
รายงานให้กรมส่งเสริมการปกครองท้องถิ่นทราบ ทุกวันที่ 1 ของเดือน

2. ให้มีการเผยแพร่ประชาสัมพันธ์สัญลักษณ์อาสาสมัครท้องถิ่นรักษ์โลก พร้อมอธิบายความหมาย บทบาทของอาสาสมัครท้องถิ่นรักษ์โลกให้เป็นที่รับรู้ในวงกว้าง

3. ให้เทศบาล องค์การบริหารส่วนตำบล และเมืองพัทยา รับสมัครอาสาสมัครท้องถิ่นรักษ์โลก ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ. 2561 อย่างน้อย 1 อาสาสมัครท้องถิ่นรักษ์โลก ต่อ 1 ครัวเรือน และให้จังหวัดรวบรวมจำนวนอาสาสมัครท้องถิ่นรักษ์โลก และรายงานให้กรมส่งเสริม
การปกครองท้องถิ่นทราบ ตามแบบรายงาน อถล. 3 ทุกวันที่ 1 ของเดือน

4. เชิญชวนนักเรียนในสังกัดองค์กรปกครองส่วนท้องถิ่นทุกแห่งร่วมสมัครเป็นสมาชิก อาสาสมัครท้องถิ่นรักษ์โลก และส่งเสริมให้มีการจัดกิจกรรมเกี่ยวกับการรักษาสิ่งแวดล้อมภายในโรงเรียน

5. ให้องค์การบริหารส่วนจังหวัดพิจารณาส่งเสริมและสนับสนุนการดำเนินงานของอาสาสมัครท้องถิ่นรักษ์โลก ในภาพรวมของจังหวัด ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก
พ.ศ. 2561 ข้อ 17 เช่น การสนับสนุนให้เกิดเครือข่ายอาสาสมัครท้องถิ่นรักษ์โลกของจังหวัด

6. ให้มีการเผยแพร่ประชาสัมพันธ์ผลงาน การดำเนินกิจกรรมของอาสาสมัครท้องถิ่นรักษ์โลก ผ่านช่องทางสื่อประชาสัมพันธ์ต่าง ๆ อย่างสม่ำเสมอ เช่น หน้าเว็บไซต์ เสียงตามสาย วิทยุชุมชน

7. จัดอบรมให้ความรู้ เพื่อเสริมสร้างศักยภาพของอาสาสมัครท้องถิ่นรักษ์โลก ให้สามารถปฏิบัติงานได้อย่างมีประสิทธิภาพ

8. ส่งเสริมให้มีคณะกรรมการเครือข่ายอาสาสมัครท้องถิ่นรักษ์โลกตามระเบียบกระทรวงมหาดไทย
ว่าด้วยอาสาสมัครท้องถิ่นรักษ์โลก พ.ศ. 2561 ในทุกองค์กรปกครองส่วนท้องถิ่น เพื่อให้มีการประสานการทำงาน
ในพื้นที่ร่วมกับภาคีเครือข่ายอื่น ๆ เช่น ภาคเอกชน ภาคสื่อสารมวลชน ภาคประชาสังคม

จึงเรียนมาเพื่อพิจารณาดำเนินการ

 ขอแสดงความนับถือ



สิ่งที่ส่งมาด้วย

อสถ. ...................................................

ร.อสถ. ...............................................

ผอ.กสว. .............................................

ผอ.กง.สว. ..........................................

หน.กง.สว. ..........................................

จนท. ...................................................

 (นายขจร ศรีชวโนทัย)

 สิ่งที่ส่งมาด้วย อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

โทร. ๐ ๒๒๔๑ ๙๐๐๐ ต่อ ๒๑๑๒

ไปรษณีย์อิเล็กทรอนิกส์ Saraban@dla.go.th

ผู้ประสานงาน นายณัฐพล ฤทธิ์ศักดิ์สิทธิ์ โทร. 08 3018 0118